NaiveNeuron/SloPal huggingface dataset:
K. Sárközy, poslankyňa: (2008-02-07):
V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v Legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Návrhom novely zákona o sociálnej pomoci je dosiahnuť, aby sa minimálne výšky finančných príspevkov podľa prílohy č. 14 zákona každoročne valorizovali o infláciu. Predložený návrh zákona je v súlade s Ústavou Slovenskej republiky a s ďalšími všeobecne záväznými právnymi predpismi a medzinárodnými dohovormi, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave prerokuje uvedený návrh zákona v druhom čítaní. Súčasne odporúčam v zmysle § 74 ods. 1 zákona č. 350/1996   Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím Národnej rady Slovenskej republiky č. 523 z 8. januára 2008 prideliť návrh zákona, ktorý je pod tlačou 525, na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali do 19. marca 2008 a gestorský výbor do 20. marca 2008. Pani podpredsedníčka, ďakujem, skončila som. Prosím, otvorte rozpravu k tejto novele zákona.
Jurčík, Ľudovít, poslanec NR SR (2011-10-19):
Ja som si myslel, že to už nestihnem. Vážený pán predsedajúci, v rozprave... No to som doplietol.
Linhart, Patrick, poslanec NR SR (2021-12-09):
Ďakujem pekne, pán Viskupič. Ja plne s tebou súhlasím, čo si povedal, len taký malý dodatok nejaký, že som tu za zlepšenie potravín na Slovensku. Mne tam v tom rozpočte chýba niečo. A chýba mi tam návrat, to nie je kritika voči tebe alebo voči pánovi ministrovi, ktorý tu teraz momentálne sedí, len naozaj chýba mi tam budžet na návrat kontrolórov, ktorí by sa mali vrátiť naspäť do ulíc, lebo odňatých 50 kontrolórov v ŠVPS, títo kontrolóri jednoducho naozaj chýbajú v tých uliciach. Vidíme každý deň, že je tu průšvih s potravinami, že sa dostávajú na pulty predajní rôzne životu nebezpečné potraviny, med je falšovaný, klobásy obsahujú jed. Zbytočne sa tu bavíme o nejakom, o nejakej zmene zákona a o... a o nie o dekriminalizácii, ale o znižovanie trestov pre mäkké drogy, ako marihuanu, keď si môžeme kúpiť úplne v čaji nemenovanom jednom reťazci, takže stačí si ísť nakúpiť čaj s marihuanou. Jednoducho ja naozaj by som bol veľmi rád, keby sa pozeralo aj na kontrolórov na ŠVPS, aby sa chránilo zdravie obyvateľov a spotrebiteľov. Veľmi pekne ďakujem za slovo.
P. Hrušovský, predseda NR SR: (2004-03-16):
D. Podracká, poslankyňa: Ja ako básnik sa snažím túto metaforu rozlíšiť. A vy ste boli v rozpakoch, ja som tiež tak trochu v rozpakoch, lebo pán Banáš vlastne svojou poviedkou štylizoval pána Mikloša do roly Krista, do ktorého sa nemá hádzať kameňom. Ale ak by toto bolo pravdou, tak to, čo vo svojich reformných balíčkoch prináša, by nemalo byť také nekresťanské, ako to je. To znamená, že nemali by tam byť také položky ako nenasýtiš, nezamestnáš, nevzdeláš, neskultúrniš, nevyliečiš, nepomôžeš blížnemu svojmu v hmotnej núdzi či nerozlíšiš daň medzi rabom a pánom. Myslím si, že toto je absolútne nepresvedčivé, aby sa takto stotožňoval podpredseda vlády s rolou Krista. Dokonca si myslím, že z občanov Slovenska robí pokusné zvieratká a jeho reformy sú reformami generácie na skúšku, ktorou sme aj my bez ohľadu na to, či tu sedíme alebo nesedíme. Ďakujem. (Potlesk.)
Kollár, Boris, predseda NR SR (2021-09-16):
Ďakujem. A s posledným procedurálnym návrhom vystúpi pán poslanec Šipoš, nech sa páči.
M. Hort, podpredseda NR SR: (2009-06-26):
Nech sa páči.
Kondrót, Maroš, poslanec NR SR (2019-10-28):
Pán predseda, dajte, prosím, hlasovať o tom, že predložený návrh zákona prerokujeme v treťom čítaní ihneď.
Chren, Martin, poslanec NR SR (2014-11-09):
Ďakujem veľmi pekne. Lojzo, k meritu tvojho prejavu. Ja úplne súhlasím s jedným „ale“. Úplne súhlasím, myslím, že sa tu opozícia na tom zhodujeme, že dvaja páni by mali vyvodiť politickú zodpovednosť, a úplne súhlasím s tým, že keď sa tak nestane, tak aj ísť do ulíc a zorganizovať verejný protest, je to správne – ale to nestačí. To nie je dosť. Napadá ma jedno také biblické prirovnanie možno na prekvapenie kolegov z KDH, že keď Mojžiš viedol svoj ľud z Egypta, tiež im to putovanie trvalo 40 rokov. My prechádzame hodnotovou transformáciou z toho socializmu a podľa sociológa Ralfa Dahrendorfa to trvá až 60 rokov, taký proces. Čiže tiež sme niekde v polovici. Aj oni po dvadsiatich rokoch zažili to, že tam nastalo už také reptanie. Už tam boli tí mladí ľudia, ktorí si nepamätali, aký bol ten život pod faraónmi. Už tam boli tí, v ktorých prevládol spomienkový optimizmus, a len si pamätali, že bruchá sme mali vždy plné a zabudli na to zlé. Oni síce mali plné bruchá, ale 20 rokov zrejme aj manu jesť v kuse na raňajky, obed, večer, už asi človeku začne liezť krkom a vtedy potrebovali jednu vec. Vtedy tiež potrebovali sa presvedčiť o nejakej vízii. Odvolávať, trestať, vyvodzovať trestnoprávnu zodpovednosť, protestovať, ak sa to nedeje, to je všetko potrebné. Ale to nestačí. Treba zároveň ukázať, aj aká je tá vízia, čo je to B. Nestačí poukazovať, a to je aj kritika do našich radov, na to, čo sa tu deje zle, treba povedať to B. Čo máme urobiť, aby sme žili v lepšej krajine? Aká je tá vízia pre dobrú krajinu? A tu, obávam sa, ešte zaostávame. Ani všetky protesty sveta a ani všetky trestnoprávne zodpovednosti nás z toho nevytiahnu.
P. Hrušovský, podpredseda  NR SR: (2002-02-12):
(Hlasovanie.) 107 prítomných, 16 za, 46 proti, 43 sa zdržalo, 2 nehlasovali. Návrh sme neschválili.
Radošovský, Marián, poslanec NR SR (2011-07-06):
Ďalej odporúčam, aby sme o pozmeňujúcom návrhu poslanca Beblavého, ktorý má dve časti, hlasovali osobitne, tak ako aj navrhol pán poslanec vo svojom návrhu. Čiže dajte hlasovať o pozmeňujúcom návrhu časť jeden.
Zmajkovičová, Renáta, podpredsedníčka NR SR (2014-09-17):
S reakciou pán poslanec Mikloško.
Z. Kramplová, ministerka pôdohospodárstva SR: (2008-07-01):
Pokiaľ ide o individuálnu kontrolu členov rady, ak by bola v súčasnom štatúte, ktorý je zatiaľ platný do prijatia tohto zákona, tak určite by som sa ňou zaoberala podrobnejšie. Pán poslanec Frešo, ten návrh vzišiel  z pripomienkového konanie, nie z dielne ministerstva pôdohospodárstva. Bolo to z dielne Legislatívnej rady vlády. Pokiaľ ide o to, kto je momentálne za daný stav zodpovedný, myslím si, že mnohé veci sa ukážu vtedy, keď budeme môcť zverejniť všetky zmluvy od roku 1991. Myslím, že to bude veľmi zaujímavé. A hovoríte, že nemali by sme sa obzerať dozadu. Veď to bol váš návrh, aby sme zverejnili aj zmluvy z roku 1991. Čiže dozadu sa obzerať budeme aj z toho dôvodu, že vy ste boli iniciátorom takéhoto návrhu, ako to vy hovoríte. Samozrejme, návrh bol pripravený na ministerstve pôdohospodárstva, bol pripravený hneď po mojom nástupe do funkcie ministerky. Ďakujem všetkým poslancom za to, že tento návrh zákona je dnes prerokovávaný. A verím, že bude v takejto forme aj schválený. Ďakujem.
Štefanec, Ivan, poslanec NR SR (2011-09-14):
Ďakujem pekne za slovo, pán podpredseda. Pán poslanec Paška, myslím, že vašu horlivú politologickú úvahu by ste mali adresovať len tým, ktorí si nepamätajú, že ste to boli vy ako bývalý predseda parlamentu, ktorý svojvoľne menil schválené zákony. A keď budete hovoriť nabudúce politologické úvahy, tak odporúčam, aby ste si spomenuli aj na tento akt. Ďakujem.
Grendel, Gábor, podpredseda NR SR (2021-01-12):
Pani poslankyňa Pleštinská.
Pellegrini, Peter, podpredseda NR SR (2020-09-24):
Ďakujem pekne. Prerušujem rokovanie o tomto bode programu. Ďakujem pánovi ministrovi, aj pánovi poslancovi. Teraz už môžte ísť, pán minister, áno. A pekný večer, ďakujem veľmi pekne. Budeme pokračovať v prerušenej rozprave v druhom čítaní o návrhu skupiny poslancov na vydanie zákona, ktorým sa mení a dopĺňa Trestný zákon, tlač 155. Prosím pani poslankyňu Annu Zemanovú alebo niekoho, kto ju zastúpi, á, pani poslankyňa je tu, aby zaujala miesto určené pre navrhovateľov a spravodajcu z ústavnoprávneho výboru pána poslanca Ondreja Dostála, aby zaujal miesto určené pre spravodajcov. Do rozpravy je jediný ústne prihlásený poslanec Milan Mazurek. Pán poslanec, počkajme, kým si kolegyňa a kolega zaujmú svoje miesta. Pani poslankyňa Zemanová ako navrhovateľka je už tiež na svojom mieste. Kto nechce pokračovať v rokovaní, nech opustí rokovaciu sálu. A odovzdávam slovo pánovi poslancovi Mazurekovi, ktorý je jediný prihlásený do rozpravy ústne. Nech sa páči, pán poslanec, máte slovo. (Pokračovanie v rokovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa dopĺňa zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov , tlač 155.)
Hrnčiar, Andrej, podpredseda NR SR (2017-02-01):
Ďakujem. Končím možnosť nahlásiť sa s faktickými poznámkami. Dve faktické poznámky na vystúpenie pani poslankyne. Nech sa páči, pani poslankyňa Vaľová.
Mojš, Milan, poslanec NR SR (2012-06-20):
Pán predseda, keďže sme odhlasovali body zo spoločnej správy, hlasovali sme aj o pozmeňovacom návrhu poslanca Vážneho, dajte hlasovať o tom, že prerokovaný vládny návrh zákona prerokujeme v treťom čítaní ihneď.
P. Hrušovský, podpredseda  NR SR: (2002-02-12):
(Hlasovanie.) 109 prítomných, 47 za, 17 proti, 43 sa zdržalo, 2 nehlasovali. Neschválili sme alternatívu 2 pod pripomienkou pod bodom 8.
Laurenčík, Milan, podpredseda NR SR (2021-07-02):
Pán poslanec, máte neobmedzený čas. Vy ste navrhovateľ.
Ďuriš Nicholsonová, Lucia, podpredsedníčka NR SR (2017-12-05):
Pán poslanec Baránik, nech sa páči.
Bublavý, Dušan, poslanec NR SR (2014-05-29):
Keďže ste to, pán kolega, neurobili vy, pán kolega Simon, tak ja si dovolím poďakovať veľmi pekne pánovi ministrovi za predložený zákon v mene občanov troch lokalít, či je to Považského Inovca, Novoveskej Huty a Jahodnej pri Košiciach. Nielen Košice, a tento zákon dáva naozaj možnosť o ťažbe uránu občanom týchto lokalít rozhodnúť slobodne v referende, a to je najväčšia demokracia. Aj keď, pán poslanec Simon, kritizujete, kritizujete, ale keď si dáte ruku na srdce, tak úprimne musíte priznať, že vás to mrzí, že takýto zákon neprišiel skôr a v období tom, keď ste vládli vy.
Kočiš, Eduard, poslanec NR SR (2021-06-17):
Ďakujem pekne za slovo, pán podpredseda. Dúfam, že páni kolegovia si svoje animozity vysvetlili. Pán kolega Suja, veľmi správne si poznamenal vo svojej rozprave, že tento zákon je naozaj iba o zvýšenej byrokracii a o šikane občanov Slovenskej republiky a nie o boji proti terorizmu. Naozaj, s tým sa nedá nič iné len súhlasiť, nakoľko žiaden jeden plne kvalifikovaný a príčetný držiteľ krátkej alebo dlhej guľovej zbrane, ešte sa nestalo, aby na území Slovenskej republiky alebo v histórii Slovenskej republiky bol páchaný nejaký teroristický čin, a keď toto má byť obhajoba tohto zákona, tak to považujem naozaj za zvrátené, zlé, choré a úplne scestné. Skutočne si musíme povedať a priznať a iba veľmi polochápavý alebo nepríčetný človek túto teóriu nebude vedieť pochopiť, že unavený vodič kamiónu je väčší potencionálny terorista ako zodpovedný a čestný držiteľ legálnej strelnej zbrane. Automobil a ťažké vozidlo je naozaj teroristickou zbraňou, aj keď niekedy nie šťastným spôsobom alebo úmyselným spôsobom. Tento zákon naozaj považujem za úplne protislovenský a je veľmi zlý. A uvádzať tu príklad ako, že niečo sa stalo v Nórsku a uvádzať tu toho nešťastného Breivika na území Slovenskej republiky, to mi príde naozaj veľmi úsmevné až trápne. Ale budiž, ak toto má byť nejakým príkladom, že tento zákon je potrebný aj na území Slovenskej republiky, tak ja to naozaj považujem za veľmi nie férový prístup pána ministra, ale to je jedno. A čo sa týka finančného dopadu, tak ten bude naozaj pozitívny, ale iba pre psychologické ambulancie, pretože každých päť rokov zarábať na posudku pre držiteľa strelnej zbrane, to je dosť také úbohé, ale ďakujem.
Číž, Miroslav, podpredseda NR SR (2015-01-29):
S faktickou poznámkou na vystúpenie pána ministra sa hlásia pani Tomanová, pani Vaľová, pán Kaník. (Reakcia z pléna.) No, áno, len pán minister nie je poslanec, pán Kaník. Predsa len keby ste boli láskavý, nechajte ma, ja by som mohol mať šťastie, aby som rozhodol správne. V každom prípade pán minister ako člen vlády vystúpil, v takom prípade musím aj na jeho vystúpenie dať možnosť s faktickými poznámkami. Čiže sú to pani Tomanová, Vaľová, Kaník. Uzatváram možnosť prihlásiť sa s faktickou poznámkou. Slovo má pani Tomanová.
Danko, Andrej, predseda NR SR (2018-02-14):
Ďakujem. S reakciou, pani poslankyňa.
Hort, Milan, podpredseda NR SR (2010-12-14):
Ďakujem. S faktickou poznámkou sa neprihlásil nikto. Pán poslanec bol posledný prihlásený písomne, pýtam sa teraz, kto sa chce do rozpravy k tomuto návrhu zákona prihlásiť ústne. Pán poslanec Martin Fronc, pani poslankyňa Jana Žitňanská, pán poslanec Martin Poliačik, celkom traja poslanci. Uzatváram možnosť prihlásiť sa do rozpravy. A slovo má pán poslanec Fronc. Nech sa páči.
P. Kubovič, poslanec: (2009-04-22):
Druhá vec, v materiáli sa hovorí, a to je to, čo mi tam chýba na jasnejšie dovysvetlenie, a chcem sa spýtať aj kolegu Kukana, čo si o tom myslí, a to sú dva pojmy, ekonomická dimenzia zahraničnej politiky, naozaj v tom materiáli by som si predstavoval viacej informácií, aká je predstava ministerstva zahraničných vecí, a takisto je spomínaný materiál, ktorý aj v úvodnej reči pán minister nazval, a neviem presne, o aký materiál ide, lebo som ho nemal možnosť čítať, Úspešné Slovensko v bezpečnom svete. Chýbajú mi informácie v tomto materiáli, ktoré hovoria o tom, čo tieto dva materiály obsahujú. A posledná poznámka. Pán Kukan spomenul a hovoril o tom, že je potrebné, aby vlastne sme vystupovali jednotne, predpokladám, nielen koalícia, ale aj opozícia v zahraničnej politike, čo je veľmi dôležité na pohľad na Slovensko. Ale celkom určite je to aj dôležité, aby tak konal aj minister zahraničných vecí a predseda vlády. Pán minister, ja vám v tom prajem veľa úspechov a pevne verím, že v budúcom roku to hodnotenie bude lepšie ako v predchádzajúcom.
T. Cabaj, podpredseda NR SR: (2009-06-17):
Keďže vystúpil pán guvernér ako jediný v rozprave, nie sú žiadne faktické poznámky, končím rozpravu. Pán minister, máte záujem sa vyjadriť? Pán spravodajca? Prerušujem rokovanie o tomto bode programu. Hlasovať budeme, tak ako je dohodnuté, o 11.00 hodine. Panie poslankyne, poslanci, páni ministri, v rokovaní pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z. z. Je to tlač 1071. Pán minister už zaujal miesto pre navrhovateľa. Spravodajcom je pán poslanec Tibor Glenda, je takisto na svojom mieste. Do rozpravy ešte zostal ústne prihlásený pán poslanec Stanislav Kahanec, ktorému týmto dávam slovo. To je posledný prihlásený rečník do rozpravy.
F. Petrák, poslanec: (2002-06-19):
Pán podpredseda, dajte o tomto návrhu hlasovať.
Heger, Eduard, podpredseda vlády a minister financií SR (2020-09-22):
Ďakujem veľmi pekne, pán predsedajúci. Kolegyne, kolegovia, tak ako som vysvetlil v prvom čítaní, nachádzame sa v druhom, keďže je to len o dve hodiny neskôr, tak veľa sa toho nezmenilo (povedané so smiechom), resp. veľa ste toho nezabudli, takže nebudem sa tu zbytočne roz... rozrozprávavať, tá podstata je stále tá istá, že potrebujeme vlastne získať dáta aj z tých daňových priznaní, preto vlastne tú mimoriadnu situáciu pre účely daňových priznaní a daňových konaní nastavujeme koniec na 30. 9., od ktorého začnú bežať jednotlivé lehoty, tá prvá, najdôležitejšia je podanie daňových priznaní, ktoré budú tým pádom k dátumu 31. 10., rádovo ešte asi 16 % subjektov nepodalo daňové priznania a celkovo máme vyše 1 mil. subjektov a 16 %, čiže rádovo okolo 140-tisíc, myslím, je to, nepodalo tieto daňové priznania, ktoré podá, očakávame a tým pádom je tam aj nastavená splatnosť tejto dane, 31.10. vychádza, predpokladám, myslím, že na sobotu, takže podľa normálne daňových zákonov tá splatnosť je na najbližší pracovný deň, čiže v pondelok potom, takže 2. 11., s tým sú spojené aj 2 %. Pre tých z vás, ktorí sa o to zaujímate, ako viete, 2 % sa vždycky posielajú z uhradenej dane, takže preto je to vlastne takto aj pripravené, že bude aj splatné. Nielen kvôli tomu, ale aj kvôli tomu, aby mohli vlastne tie subjekty potom dostať zároveň 2 %, celé to vlastne na seba nadväzuje. Sú tam aj ďalšie konania, tie ďalšie lehoty vlastne budú bežať až do konca roka podľa toho, o jakú povinnosť sa jedná. Čiže to je len také ešte krátke zhrnutie. Ešte raz ďakujem za podporu a prosím aj v druhom čítaní o podporu, aj v treťom teda. Vďaka.
Blanár, Juraj, podpredseda NR SR (2020-11-04):
Ďakujem aj ja, pán spravodajca. Otváram všeobecnú rozpravu. Konštatujem, že písomne sa do všeobecnej rozpravy prihlásil jeden pán poslanec, za poslanecký klub SMER pán Ladislav Kamenický. Takže skôr, ako dám možnosť prihlásiť sa ústne, udeľujem slovo pánovi poslancovi Kamenickému. Nech sa páči.
Grendel, Gábor, podpredseda NR SR (2022-12-07):
S reakciou na faktické poznámky pán poslanec Svrček.
Šíbl, Jaromír, poslanec NR SR (2021-06-24):
Vážený pán predsedajúci, vážené pani poslankyne, vážení páni poslanci, na rokovanie Národnej rady Slovenskej republiky predkladám návrh poslancov Národnej rady Slovenskej republiky Jaromíra Šíbla, Borisa Kollára, Alexandry Pivkovej a Jarmily Halgašovej na vydanie zákona, ktorým sa dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení zákona č. 49/2018 Z. z. a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Predkladaný návrh zákona reaguje na dlhodobý a nedoriešený problém, ktorým je zabezpečenie refundácie prostriedkov vynaložených z verejných zdrojov na sanovanie nehnuteľností v súkromnom vlastníctve osôb, ktoré nemajú postavenie pôvodcu alebo povinnej osoby. Výška refundácie, to znamená finančnej náhrady, je určená ako rozdiel trhovej ceny sanovanej nehnuteľnosti pred a po vykonaní sanácie. V súčasnosti sa pomerne často stáva, že mnohé bývalé priemyselné podniky, na ktorých pozemkoch sa nachádzajú environmentálne záťaže, nemajú pôvodcu environmentálnej záťaže ani nie je určená povinná osoba a zodpovedným subjektom za stav a sanáciu environmentálnej záťaže sa tak stáva štát prostredníctvom príslušného ministerstva, pritom sanácia environmentálnych záťaží má zvyčajne pozitívny vplyv na zvýšenie trhovej ceny sanovanej nehnuteľnosti, čo možno považovať za istú formu nepriamej štátnej pomoci. Cieľom tohto návrhu je preto vytvoriť efektívny mechanizmus, ktorým by bolo možné na jednej strane zabezpečiť návratnosť finančných prostriedkov, ktoré boli vynaložené na sanáciu environmentálnej záťaže, a na druhej strane príliš ekonomicky nezaťažovať dotknutých vlastníkov vzniknutým ekonomickým bremenom, ktoré spočíva v poskytnutí nepriamej štátnej pomoci. Z tohto dôvodu návrh zákona vytvára priestor pre alternatívne riešenie, tak aby dotknutí vlastníci mali možnosť namiesto vyplatenia rozdielu v trhovej cene sanovanej nehnuteľnosti, to znamená finančnej náhrady, aby mohli uzavrieť záložnú zmluvu v prospech štátu, to znamená príslušného ministerstva, pričom príslušné ministerstvo ako záložný veriteľ môže potom pri prvom prevode sanovanej nehnuteľnosti požadovať finančnú náhradu spočívajúcu v rozdiele medzi trhovou cenou sanovanej nehnuteľnosti pred a po vykonaní sanácie. Súčasťou predkladaného návrhu je takisto novelizácia zákona Národnej rady Slovenskej republiky č. 145/1993 Z. z. o správnych poplatkoch v znení neskorších predpisov, a to v súvislosti so zápisom záložného práva sanovanej nehnuteľnosti s tým, že od uvedenej položky budú oslobodené príslušné ministerstvá v kontexte vkladu záložnej zmluvy do katastra nehnuteľností. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a ostatnými všeobecne záväznými právnymi predpismi. Vážený pán predsedajúci, vážené pani poslankyne, vážení páni poslanci, verím, že predložený návrh zákona schválite.
P. Hrušovský, predseda NR SR: (2005-11-09):
Otváram rozpravu. Vyhlasujem ju za skončenú, keďže sa nehlási... (Reakcia z pléna.) Ale čo ti nejde, ako že nie? Nejde. Páni poslanci, naučte sa s tým robiť! Potom vám to pôjde. (Reakcia z pléna.) No. Pán poslanec Burian. Končím možnosť podania ďalších prihlášok do rozpravy. Nech sa páči, pán poslanec Burian.
Žiga, Peter, podpredseda NR SR (2024-02-08):
Na vaše vystúpenie 24 faktických poznámok. Ako prvý pán poslanec Pročko.
Aštaryová, Zuzana, poslankyňa NR SR (2010-10-12):
Ďakujem. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Prosím, dajte o mojom návrhu, vážený pán predsedajúci, hlasovať.
Hrnko, Anton, poslanec NR SR (2020-02-25):
Ďakujem. Pán poslanec, vy tu hovoríte o slušnosti, ale tak niečo neslušné, čo ste tu urobili pred chvíľou, to nemá normálne obdobu. Vy ste poslankyňu Grausovú, ktorú ja nemusím, vy ste ju prirovnali k jednému najväčšiemu nacistickému zločincovi, ktorý v Norimbergu odvisol za svoje proti, antisemické články v časopise Stürmer? To je hanba, keď vy takýmto spôsobom viete ženu, matku prirovnať, ktorá má iný názor ako vy! Nehnevajte sa, tak toto je už vrchol, to nemá žiadnu obdobu v tomto parlamente.
Zemanová, Anna, poslankyňa NR SR (2022-12-07):
Pán podpredseda, kým začnem, chcem vás poprosiť, aby ste zjednali kľud v sále.
Bugár, Béla, podpredseda NR SR (2017-06-21):
Nech sa páči, prezentujme sa a hlasujeme. (Hlasovanie.) Prítomných 121 poslancov, za 56, proti 13, zdržalo sa 51 poslancov, nehlasoval 1. Konštatujem, že dané uznesenie nebolo schválené. Vážené panie poslankyne, páni poslanci, ďakujem vám za účasť a vyhlasujem 18. schôdzu za skončenú a zároveň vám prajem príjemný oddych. A stretneme, pokiaľ nebudete mať iné chúťky, až v septembri. Takže dovidenia. (Potlesk.) (Rokovanie 18. schôdze NR SR sa skončilo o 18.33 hodine.)
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 140 prítomných, 116 za, 11 proti, 10 sa zdržalo, 3 nehlasovali. Otváram rozpravu v rámci tretieho čítania . Chcem sa opýtať, či sa niekto z poslancov hlási do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Šeliga, Juraj, poslanec NR SR (2022-09-30):
Ďakujem pekne. Začnem od konca. Pán poslanec Šefčík, to nie, že ja sám seba nálepkujem takto. Ja už som to zažil toľkokrát, že to beriem ako povinnú jazdu, že to príde. Proste to delenie sveta, že nemôžeš sa ako veriaci konzervatívny človek vyjadriť k tejto téme, ak nechceš byť onálepkovaný, a teraz nemyslím tebou alebo tu poslancami možno niektorými, je proste dnes, žiaľbohu, realitou. Tak to proste je. Proste si za túto tému, chceš o nej debatovať, tak ideš ohroziť rodinu, ideš ohroziť svet a pomaly svetový poriadok. Takáto je moja skúsenosť. Možno ty máš inú skúsenosť, kľudne sa o tom bavme. A tým premostím k tomu, že niekedy zaznieva taký argument, a to sa mi ešte žiada povedať, že a načo toto parlament rieši. A načo toto parlament otvára a teraz sú dôležitejšie témy a tak ďalej a tak ďalej a tak ďalej. A to sa deje pri, pri presne týchto hodnotových, môžme to tak nazvať hodnotových otázkach. A v niečom je ten argument, keď si človek predstaví a má pred sebou, o čom všetkom parlament rokuje, úplne trápnym argumentom. My tu sme schopní rokovať o tom, že Slovenský pozemkový fond má presunúť nejakú pôdu, ktorú spravuje na území obce, pod správu obce, aby mohol byť vysporiadaný chodník, ale nie sme schopní sa vážne baviť, a teraz nemyslím my, čo tu sedíme, ale možno aj plénum, o tom, ako proste upraviť otázku životného partnerstva. To je proste brutálny paradox a je to reakcia na ten argument, ktorý už poznám a ktorý bude znieť, no, možno bude znieť, lebo, a to držím palce pánovi poslancovi Valáškovi, aj preto som koniec koncov vystúpil, že ja verím, že o tomto bude aspoň nejaká diskusia a že toto nie je vec vybavená, že zase budeme riešiť... (Prerušenie vystúpenia časomerom.)
F. Devínsky, poslanec: (2007-05-09):
V súlade s týmto zákonom podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona o rokovacom poriadku Národnej rady, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že všeobecná časť dôvodovej správy obsahuje vyjadrenie súladu návrhu s Ústavou Slovenskej republiky v súvislosti s inými zákonmi a medzinárodnými zmluvami, zhodnotenie súčasného stavu, dôvodov potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení a návrh zákona obsahuje doložku zlučiteľnosti s právom Európskej únie. V súlade s rozhodnutím predsedu Národnej rady Slovenskej republiky z 19. apríla 2007 č. 265 podľa § 71 zákona o rokovacom poriadku navrhujem, aby vládny návrh na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov prerokovali výbory: ústavnoprávny, výbor pre zdravotníctvo, výbor pre obranu a bezpečnosť a výbor pre vzdelanie, mládež, vedu a šport. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady pre vzdelanie, mládež, vedu a šport, pričom odporúčam, aby výbory návrh zákona prerokovali v lehote do 18. júna 2007 a gestorský výbor do 19. júna 2007. Vychádzajúc z oprávnení, ktoré pre mňa ako spravodajcu vyplývajú z § 73 citovaného zákona odporúčam, aby sa Národná rada Slovenskej republiky uzniesla v zmysle § 73 ods. 3 písm. a) rokovacieho poriadku na tom, že vráti návrh zákona jeho navrhovateľovi na dopracovanie. Vážená pani podpredsedníčka, ďakujem. Skončil som. Otvorte, prosím, rozpravu a hlásim sa do rozpravy ako prvý.
Ľ. Petrák, poslanec: (2007-02-01):
Ja osobne si myslím, že jednoducho veľa tých nemajetných, sociálne slabých ľudí, ktorí to urobili, to urobili za tú päťstokorunáčku bez zohľadnenia toho, že by vôbec rozumeli tomu, čo robia. A to, si myslím, že jednoducho bol absolútne nezdravý jav, ktorý bolo treba zastaviť a myslím si, že bol v prospech a je v prospech sporiteľov. (Potlesk.)
Glváč, Martin, podpredseda NR SR (2016-04-21):
Ďakujem veľmi pekne. Ukončujem možnosť sa prihlásiť. S faktickými poznámkami deväť, desať. Nech sa páči, pán poslanec Klus.
Pčolinský, Peter, podpredseda NR SR (2023-03-23):
Pani poslankyňa, prestaňte!
Petrák, Ľubomír, poslanec NR SR (2017-06-14):
Ďakujem pekne za slovo, pán podpredseda. V rozprave nebol podaný žiaden pozmeňujúci návrh, a preto, pán podpredseda, dajte, prosím, hlasovať o tom, že Národná rada predmetný návrh zákona prerokuje v druhom čítaní.
Hrušovský, Pavol, podpredseda NR SR (2010-09-09):
Hlasujeme, o pridelení návrhu zákona výborom. Pán predseda uviedol výbory, ktorým pán predseda Národnej rady pridelil návrh na prerokovanie aj s lehotou, do ktorej ho prerokovať majú. (Hlasovanie.) 133 prítomných, 128 za návrh, 5 sa zdržalo. Návrh sme schválili. Panie poslankyne, páni poslanci, vedomý si toho, že uplynul čas, v ktorom zvykne byť obedňajšia prestávka, predsa len s istou odvahou sa pýtam, či je ešte vôľa vykonať tajnú voľbu tak, aby počas obedňajšej prestávky sme odvolili, skrutátori zrátali hlasy a v prípade nevyhnutnosti popoludní sme opakovali voľbu. Prosím ale ešte zostaňte v laviciach preto, lebo najskôr a predtým, ako k tajnej voľbe pristúpime, chcem vás informovať, že pri návrhu na voľbu predsedu Dozornej rady Fondu národného majetku ide o opakovanú voľbu. Hlasovanie vykonáme na dvoch hlasovacích lístkoch, ktoré sú farebne rozlíšené. V pravom hornom rohu je uvedené písmeno A alebo B. Chcem pripomenúť, že svoju voľbu vyjadríte tak, že na hlasovacom lístku zakrúžkovaním vyjadríte vôľu „za“ alebo „proti“, alebo „sa zdržiavam“. Platný je ten hlasovací lístok, na ktorom je označená alternatíva „za“ najviac u jedného kandidáta. Neplatný je ten, ak je iná úprava hlasovacieho lístka. Budeme hlasovať aj o návrhu na voľbu člena Rady Slovenskej televízie. Chcem poprosiť povereného člena výboru pre kultúru a médiá, aby uviedol návrh na voľbu člena Rady Slovenskej televízie. Panie poslankyne, páni poslanci, zahajujem tajnú voľbu o návrhu na voľbu člena Rady Slovenskej televízie a o návrhu na voľbu predsedu Dozornej rady Fondu národného majetku Slovenskej republiky . Ešte predtým, ako sa rozídeme na hlasovanie a na obedňajšiu prestávku, pán poslanec Žiga a pán poslanec Štefanec. Nech sa páči, pán poslanec Žiga.
Grendel, Gábor, podpredseda NR SR (2020-10-13):
Pán poslanec Blaha.
Bugár, Béla, podpredseda NR SR (2019-05-22):
Pán poslanec, keby som mal tú absolútnu moc, tak už dávno nehovoríte.
B. Bugár, podpredseda NR SR: (2004-12-09):
Ešte je tu ďalšia otázka tiež od pani poslankyne Sabolovej tiež pánovi ministrovi dopravy, pôšt a telekomunikácií Pavlovi Prokopovičovi, odpovedať bude pán minister výstavby a regionálneho rozvoja László Gyurovszky. Otázka je tohto znenia: „Aké dôvody viedli Slovenskú poštu k tomu, že v sobotu popoludní a v nedeľu sú všetky pošty na Slovensku zatvorené?“ Nech sa páči, pán minister.
V. Palko, minister vnútra SR: (2005-03-17):
Tento zákon je výsostne dôležitý a mal by reagovať na určitú devastáciu, ktorá sa šíri z masovokomunikačných prostriedkov. S kolegom poslancom Minárikom sme konštatovali ako kádeháci, že máloktorý zákon nás napĺňa takou hanbou ako tento, ale hanbou za to, že sme ho nenavrhli my sami, a máloktorý zákon nás napĺňa takouto radosťou ako tento, radosťou za to, že poslanci KDH zaň budú môcť hlasovať. Ďakujem za pozornosť.
Kiššová, Jana, poslankyňa NR SR (2015-09-30):
Ďakujem pekne za slovo. Vážený pán predseda, dajte, prosím, hlasovať o postúpení tohto návrhu zákona do druhého čítania.
Laurenčík, Milan, podpredseda NR SR (2021-06-25):
Ďakujem. Na vaše vystúpenie evidujem šesť faktických poznámok. Končím možnosť prihlásiť sa. Ako prvý vystúpi pán poslanec Miroslav Urban, nech sa páči.
P. Hrušovský, predseda NR SR: (2004-05-27):
(Hlasovanie.) 127 prítomných, 11 za návrh, 91 proti, 25 sa zdržalo. Návrh sme neschválili. Tým sme odhlasovali všetky body... M. Demeterová, poslankyňa: Nie, pán predseda, ešte zostal bod 19.
Dvořák, Oskar, poslanec NR SR (2023-12-15):
Ďakujem za slovo, pán predsedajúci. Ja sa vždy snažím, budem sa venovať tomu úradu pre dohľad, ktorý som tu včera rozoberal trošku. Ja sa vždy snažím využiť prítomnosť ministra, ktorý tuto v sále sedí, a včera keď tu sedel pán Susko, tak som sa snažil teda od neho dostať odpovedať na to, že tie ústavnoprávne aspekty, že či by nám nevysvetlil. Tak pán Susko nám teda nevysvetlil ani skrátené legislatívne konanie, ani ústavnoprávne aspekty. Ale keď už tu je pán Kamenický, pán minister financií, tak mne možno napadla taká myšlienka, že vy ste možnože taký že nepochopení inovátori, ale zároveň takí trošku babráci, lebo my sme mali v programe PS – Spolu ešte pred štyrmi rokmi, že Úrad pre dohľad nad zdravotnou starostlivosťou by nemusel fungovať teoreticky, ak by jeho kompetencie, kontroly finančného trhu, teda zdravotného trhu, prebrala Národná banka Slovenska. A ja si teraz, ja teraz možno uvažujem, že vy možno na toto mierite, a teraz keď sledujem aj tu pána spravodajcu zo včera pána Malatinského (správne pána Malatinca, pozn. red.), ako predkladáte tie, tie rôzne pozmeňovacie návrhy v takom tom chaose, tak vám možno v tom chaose teda ako keby že chceli ste možno povyhadzovať nejaké kompetencie, oslabiť ten úrad, a možno ste teda aj chceli dať tú Národnú banku Slovenska, preniesť tú kontrolu finančného trhu, ale možno sa vám to nepodarilo. Ale tak ja teda budem očakávať, že či ešte nepríde nejaký takýto podobný pozmeňovák, lebo v skutočnosti je to veľmi dobrý a inovatívny nápad, ako to niekde funguje aj v zahraničí. Oni takéto úradu dokážu niekedy spájať napríklad s tým, že oni podporujú inovácie, rôzne dotačné schémy a podobne, ale zároveň to by si teda vyžadovalo ten druhý krok, aby tá kontrola toho finančného trhu bola zabezpečená. Ono je to dobrý nápad aj preto, pretože Národná banka Slovenska už dneska kontroluje klasické poisťovne, ktoré napríklad robia aj životné poistky alebo neživotné poistky rôzne. Tak ja by som sa možno, keď tu teda sedí pán Kamenický, opýtal, že či to nemysleli takto, že čo si o tomto nápade možno, čo my už sme teda aj vtedy v Progresívnom Slovensku už dávnejšie teda presadzovali, že čo keby teda tá kontrola toho poistného trhu prešla na Národnú banku Slovenska. Ďakujem za, vopred za odpoveď.
Luščíková, Darina, poslankyňa NR SR (2023-12-13):
Pán predsedajúci, ďakujem za slovo. Budem ďakovať viackrát, lebo ďakujem pánovi kolegovi Grendelovi za upozornenie na tieto poplatky a na túto veľmi naozaj záslužnú stránku a zároveň pánovi poslancovi Jakabovi za (potlesk) neskutočne užitočnú osvetovú činnosť, pretože musím sa priznať, že ako poslankyňa by som mala vôbec tušiť, že toľko poplatkov existuje a v takýchto sumách a konečne to budem naozaj vedieť. Ale čo mňa zaujalo najviac, tak sú to poplatky na finančnú správu a obchodnú činnosť, keďže sa venujem ekonomike. A zaujímavý taký, taký zaujímavý je jeden poplatok, že žiadosť o udelenie povolenia na zriadenie doplnkovej dôchodkovej poisťovne. Ja si myslím, že ste tam mohli zdvihnúť o viac, akože tých dôchodkových poisťovní naozaj nemáme veľa, keď sa chce stať niekto dôchodkovou poisťovňou, tak tých 250 eur naozaj nie je veľa, je tam zvýšenie o 51,1 % zo 165,50, ale tam ste mohli byť oveľa kreatívnejší, si myslím. Ale myslím, že som našla úplného víťaza a najvyšší poplatok je 250 000 eur a je to poskytnutie štátnej záruky Ministerstvom financií Slovenskej republiky za bankový úver vystavením záručnej listiny alebo podpísaním zmluvy o záruke, z celkovej istiny úveru nad 33-tisíc, počkajte, to je 33 193 918,50 eura, ale predpokladám, že sa to mení vlastne na okrúhlu sumu 50-tisíc eur, prepáčte, 50 miliónov, že fakt neskorá hodina a tie nuly mi nejak utekajú. Takže 50 miliónov eur, ale to je dosť slušný poplatok, 250-tisíc za záruku štátu, no. Budem čítať ďalšie poplatky, ktoré sú menšie. Ide o vydanie osvedčenia o zápise samostatne hospodáriaceho roľníka do evidencie; zo 6,50 na 10 eur, chvalabohu, že to naozaj roľníci asi unesú, je to zvýšenie o 53,8 %... (Prerušenie vystúpenia časomerom. Potlesk.)
Pellegrini, Peter, predseda NR SR (2015-03-17):
Hlasujeme o bode 68 spoločnej správy s odporúčaním gestorského výboru schváliť. (Hlasovanie.) Prítomných 87 poslancov , za 78, zdržali sa 5, nehlasovali 4. Návrh sme schválili.
Pleštinská, Zita, poslankyňa NR SR (2020-09-29):
Ďakujem, pán predsedajúci. Chcela by som sa kolegyni Katke Hatrákovej poďakovať za jej rozpravu a možno tak aj uvedenie do zákona ako takého. Je také pozoruhodné, že niektoré kolegyne aj z Európskeho parlamentu nás označili, tých, ktorí chránime alebo bojujeme za ochranu života nenarodeného dieťaťa, ako bigotné tmárky. Úpravy v našom zákone majú dať žene v požehnanom stave reálnu možnosť rozhodnúť sa po zvážaní všetkých dostupných informácií a možnosť, ako zodpovedne nasmerovať svoj život. Je to návrh, ktorý je prorodinný a prosociálny, pretože obsahuje riešenia, nástroje, ktorých úlohou je poskytnúť budúcim matkám priestor na rozhodnutie a tiež aj konkrétnu pomoc a sprevádzanie. K tomu má napomôcť finančný príspevok matke už počas tehotenstva a viac času na premyslenie v tejto závažnej životnej situácii. Zároveň tento návrh zákona umožní odstránenie diskriminácie, nerovného zaobchádzania a ďalších ťažkostí. Nový návrh zákona v tomto smere prináša viacero pozitívnych zmien, predovšetkým lepšiu dostupnosť pomoci pre tehotné ženy. Ja sa čudujem niekedy médiám, že úplne prevrátia ten zákon a stávajú sa vlastne bojovníkmi proti nemu. Ale veľakrát redaktori aj vlastne novinári, rovnako ženy, ktoré bojujú za niečo, ten zákon nemajú preštudovaný a ani nevedia, čo v tom zákone vôbec je. A preto je vlastne ten boj medzi skupinou pro-life a pro-choice taký, aký je.
Laurenčík, Milan, podpredseda NR SR (2020-04-29):
S reakciou na faktické poznámky pani poslankyňa Romana Tabák.
Gál, Gábor, poslanec NR SR (2016-05-19):
Ďakujem za slovo. Pán kolega Baránik, koľkých ste navrhli vy alebo váš poslanecký klub na túto funkciu? To neviem, nedočítal som sa. Alebo vám ich vyškrtli zo zoznamu? Alebo čo sa teda stalo? Každý mal právo tam niekoho navrhnúť. Ja otvorene poviem, bohužiaľ, nemám v okruhu známych takého sudcu, ktorý by chcel alebo mal ambíciu ísť do disciplinárneho senátu. Tak som nikoho nenavrhol. Keď poviete A, povedzte aj B, čiže keď títo kandidáti nie sú dobrí, či vy ste navrhli nejakých dobrých kandidátov a keď ste ich nenavrhli, tak prečo ste ich nenavrhli.
Poliačik, Martin, poslanec NR SR (2012-09-19):
Tak postupne. Ľubo Petrák, aj keď sú iba tri, platí, čo povedal kolega Osuský, a na tých 30 percent si nereagoval, lebo presne tak to je, 30 percent z toho, čo ide teraz na jedno dieťa, aj keď to dieťa pôjde do iného centra voľného času, tak pôjde s ním len 30 percent. S tým súvisí aj to, čo hovorila pani Rošková. Ono vôbec sa nemusí práveže nič zmeniť. Pri všetkých súčasných nastaveniach, ktoré sú, tak vďaka zmene daní pre dohodárov, pri zmene odvodov pre dohodárov a tejto zmene, ktorá príde s týmto zákonom, sa objektívne pre súčasne existujúce centrá voľného času zmenia podmienky financovania. Budú mať jednoducho menej peňazí. To nemôžeme povedať, že uvidíme, čo sa stane. To je, ako keby ste povedali, no, tak dobre, poďme týmto všetkým atlétom dať teraz každému 20 kg betónu na nohy a uvidíme ďalší rok, ako budú behať. No, ručím vám za to, že väčšina z nich si doláme kosti za ten rok. Nemôžete proste prehliadať, že keď nastavujete nový systém, tak on má v sebe zakomponované také nástroje, ktoré znemožňujú tomu bežcovi, aby bežal a tomu centru voľného času kvôli nedostatku peňazí aby jednoducho fungovalo. To sa nedá povedať, že pozrime sa, ako funguje, ako to bude fungovať, keď vidíme, že tie nástroje jednoducho sú nastavené od začiatku zle. A, pán Bagačka, vy mne idete vyčítať, že ledabolo narábam s číslami a s pojmami, a vy poviete, že sme za našej vlády neurobili nič? Ktorá vláda, prosím vás, pán Bagačka, dvihla učiteľom platy v priemere o 5,7 percenta? Kto to bol? Vláda Roberta Fica, alebo vláda Ivety Radičovej? A to je v priemere, kde niektoré skupiny pedagogických pracovníkov boli významne posilnené, hlavne mladí učitelia a učitelia, ktorí už majú niečo odučené. Takže štrajkovali proti vám, pán kolega, a proti tomu, čo pán Čaplovič teraz vyvádza na ministerstve. Nie proti tomu, čo tu robila vláda Ivety Radičovej. (Prerušenie vystúpenia časomerom.)
Klus, Martin, podpredseda NR SR (2019-10-25):
Pani poslankyňa, nechcete reakciu na faktické poznámky? Tak poprosím v zmysle rokovacieho poriadku o slovo spravodajcu, nech sa páči.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 99 poslancov, za 81, zdržalo sa 18. Konštatujem, že návrh nebol schválený. Pán spravodajca.
Duchoň, Daniel, poslanec NR SR (2012-06-22):
Vážený pán predseda, vážený pán podpredseda a minister zahraničných vecí, vážené kolegyne, vážení kolegovia, k návrhu na vyslovenie súhlasu so zmluvou vystúpilo dvadsať tri poslancov, pričom v rozprave boli podané dva návrhy na uznesenie. Dovoľte mi, aby som teraz podal návrh na uznesenie Národnej rady Slovenskej republiky k návrhu na vyslovenie súhlasu Národnej rady Slovenskej republiky so zmluvou. Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas so Zmluvou o založení Európskeho mechanizmu pre stabilitu. Pán predseda, poprosím vás, dajte hlasovať.
Nicholsonová, Lucia, podpredsedníčka NR SR (2016-04-27):
Ďakujeme, pán poslanec Osuský. Ďalším prihláseným do rozpravy je pán poslanec Budaj. Nech sa páči, máte slovo.
Krúpa, Juraj, poslanec NR SR (2023-12-14):
Ďakujem, pán predseda. Áno, čo sa týka toho, ináč treba si uvedomiť jednu vec ešte, že tu sú odbory a... (Prerušenie vystúpenia predsedajúcim.)
Figeľ, Ján, podpredseda NR SR (2015-02-03):
Nech sa páči, Martin Fecko.
Pellegrini, Peter, podpredseda NR SR (2020-04-20):
Ďakujem veľmi pekne, pán poslanec. Otváram všeobecnú rozpravu, do ktorej som neobdŕžal žiadnu písomnú prihlášku. Pýtam sa preto, kto sa chce do rozpravy prihlásiť ústne. Nik, preto vyhlasujem, končím možnosť prihlásiť sa do rozpravy a vyhlasujem všeobecnú rozpravu za skončenú a zároveň prerušujem rokovanie o tomto bode programu. Ďakujem veľmi pekne, pán minister, aj vám, pán spravodajca, u ktorých nepredpokladám, že ste chceli zaujať stanovisku k rozprave, keďže žiadna nebola. Ďakujem pekne. Poprosím teraz, aby sa do rokovacej sály dostavil pán minister pôdohospodárstva a rozvoja vidieka Slovenskej republiky Ján Mičovský, aby sme mohli prerokovať jeho zákon. Poprosím, keby niekto, kto pána ministra má v telefóne, alebo jeho tajomník výboru príslušného, keby kontaktovali pána ministra. Vyhlasujem prestávku do príchodu pána ministra. Zároveň chcem z tohto miesta, ak nás sledujú aj tajomníci príslušných výborov, skúste oznámiť príslušným ministrom, že ideme relatívne rýchlo a svojou neprítomnosťou zbytočne zdržujú Národnú radu Slovenskej republiky, takže by bolo fajn, keby boli prítomní v rokovacej sále a mohli sme postupne pokračovať a nečakali na ich prítomnosť. Ďakujem. Tak len pre vašu informáciu, pán minister len teraz vyrazil z ministerstva, takže bude to trvať nejakých 10 minút, kým príde. (Prestávka.) (Po prestávke.)
M. Sabolová, poslankyňa: (2002-06-25):
I. Presperín, podpredseda NR SR: Hlasujeme. Hlasujeme, hlasujte, prosím. (Hlasovanie.) Prítomných 116 poslancov, 111 za, proti nikto, zdržali sa 3, nehlasovali 2 poslanci. Konštatujem, že tento návrh, pozmeňujúci návrh pána poslanca Engliša pod bodom č. 11 sme schválili. Ďalej.
Mikolaj, Ján, poslanec NR SR (2011-05-26):
Vidím, pán poslanec, že sa snažíte odbočiť od toho, čo bolo podstatou vystúpenia pána poslanca a predsedu Slovenskej národnej strany Slotu. Ale ak by sme mali porovnať tie dva dokumenty, ktoré sme predložili my a ktoré predložila ani nie vláda, ale bol narýchlo spravený v zahraničnom výbore, tak si len zoberme, že ten hovorí, že Národná rada berie na vedomie prijatie základného zákona Maďarska. To znamená, že zoberieme na vedomie, že sa zmenil oficiálny názov Maďarsko na Magyar Ország, to je taký, ktorý je zhodný s tým, ktorý tu bol za Uhorska? Že sa hovorí o jednotnom maďarskom národe, že, a teraz citujem, „cítil zodpovednosť za krajanov a teraz nesie, zodpovednosť za krajanov v zahraničí“, že volebné právo už majú aj takí, ktorí nemajú trvalý pobyt v Maďarsku. A ešte uvidíme, aké budú prijaté zákony, pretože táto ústava umožňuje nielen volebné právo, ale možno, teda ústava umožňuje aj právo byť volený. A toto všetko naša Národná rada má zobrať na vedomie. Takže si myslím, že pokiaľ sa len trošku korektne a seriózne zachováme, a zatiaľ som nepočul nič, čo by vadilo v tom, čo sme predložili my, poslanci za Slovenskú národnú stranu, tak Národná rada by mala prijať tento náš návrh uznesenia. Ďakujem.
Pčolinský, Peter, podpredseda NR SR (2023-06-22):
Poprosím dotelefonovať. Ďakujem. Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 h tri otázky pre predsedu vlády a 53 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím dočasne povereného predsedu vlády pána Ľudovíta Ódora, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér.
P. Paška, predseda NR SR: (2007-06-26):
(Hlasovanie.) 124 prítomných, 28 za, 70 proti, 24 sa zdržalo, 2 nehlasovali. Konštatujem, že bod 45 sme neschválili.
Kollár, Boris, predseda NR SR (2022-06-28):
Prosím, prezentujme sa a hlasujeme. (Hlasovanie.) Prítomných 140, za 70, proti 23, zdržalo sa 45, nehlasovali 2. Uvedený návrh sme neschválili. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím určeného spravodajcu z výboru pre sociálne veci poslanca Milana Mazureka, aby uviedol hlasovanie o bode 55 schváleného programu, ktorým je prvé čítanie o návrhu poslanca Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1054. Nech sa páči, máte slovo. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1054.)
Kočiš, Eduard, poslanec NR SR (2020-04-22):
Ďakujem pekne za slovo, pán predsedajúci. Pán podpredseda Pellegrini, myslím, že ste pomenoval všetky nedostatky, ktoré tento vládny návrh programového vyhlásenia vlády má. Apeloval ste na hrubé, nekompetentné riadenie vlády človekom, ktorý nemá ani šajn, naozaj ani šajn o tom, ako riadiť tento zlepenec ľudí, ktorý dal dokopy. Títo ľudia nemajú spoločné zväčša nič a sú len naozaj akýmisi figúrkami na tejto šachovnici. Videli sa často prvýkrát na ustanovujúcej schôdzi Národnej rady. Pán premiér, ktorý sa snaží byť záchrancom Slovenska v čase koronakrízy, nevie, čo robil dnes, nevie, čo bude robiť zajtra, čo robil včera, na to si už asi nepamätá. Ale takto by sa nemal správať človek, ktorý je zodpovedný za chod celého štátu. Premiér Slovenskej republiky by mal byť mužom na svojom mieste a nie iba uplakanou a plačúcou troskou, ktorá ťahá Slovensko do záhuby pomalými, ale istými krokmi. A na záver už len asi toľko, že ak sa tento dokument prijme a schváli, čo je vysoko pravdepodobné, tak budeme mať na Slovensku o 10 ministerstiev viac, budeme bohatší o 90 komisií, ale chudobnejší o tisíc riešení. Ďakujem.
Danko, Andrej, podpredseda NR SR (2024-01-23):
S faktickými poznám... 24 poslancov. Prvý poslanec Pollák. Nie je v sále. (Reakcia z pléna: „Tu som, tu som!“ )
Kresák, Peter, poslanec NR SR (2019-09-11):
Ďakujem pekne. Preto mi zostáva navrhnúť, pán predsedajúci, aby ste dali hlasovať o tomto vládnom návrhu zákona ako o celku s odporúčaním gestorského výboru schváliť.